सतीश दुभाषी

(जन्मदिनांक : डिसेंबर १४, १९३९ -   सप्टेंबर १२, इ.स. १९८०) हे मराठी रंगभूमी, चित्रपटसृष्टीतील अभिनेते होते. अल्पशः आजारानंतर त्यांचे मुंबईतील एका रुग्णालयात निधन झाले.

दुभाषी हे ज्येष्ठ मराठी लेखक पु. ल. देशपांडे यांचे मामेभाऊ होते.   त्यांचे आजोबा, वामन मंगेश दुभाषीहे कवी आणि साहित्याचे पारखी होते, ते कारवार येथील हिंदू हायस्कूलचे संस्थापक देखील होते.

कारकीर्द 
डॉ. श्रीराम लागू यांच्यानंतर प्रख्यात मराठी नाटककार कुसुमाग्रज यांच्या ‘नटसम्राट' या प्रतिष्ठित आणि मैलाचा दगड असलेल्या मराठी नाटकात दुभाषी यांनी नटसम्राटची भूमिका साकारली होती. पु.ल. देशपांडे यांनी लिहिलेल्या ती फुलराणी नाटकात भक्ती बर्वे आणि सतीश दुभाषी यांनी प्रमुख भूमिका साकारली होती. हे नाटक ७० च्या दशकात दरम्यान अतिशय लोकप्रिय झाले होते.

दुभाषीच्या उल्लेखनीय चित्रपट भूमिकांमध्ये जब्बार पटेल दिग्दर्शित 1979च्या मराठी राजकीय नाटक चित्रपट सिंहासन (चित्रपट) मधील व्यावहारिक युनियन लीडर डी'कोस्टा (जॉर्ज फर्नांडिस यांच्यावर आधारित) यांचा समावेश आहे. त्यांनी १९७३ मध्ये "बिरबल माय ब्रदर" या इंग्रजी चित्रपटातही काम केले.

कारकीर्द

नाटके
 अबोल झाली सतार
 अंमलदार
 आणि सूर राहू दे
 आनंद
 कन्या सासुरासी जाये
 कोंडी
 चक्रव्यूह
 ती फुलराणी
 तूच माझी राणी
 देह देवाचे मंदिर
 धुम्मस
 नटसम्राट
 नेपोलियन
 पार्टी
 बिवी करी सलाम
 बेईमान
 बेकेट
 मंतरलेली चैत्रवेल
 माणसाला डंख मातीचा
 मेजर चंद्रकांत
 वाजे पाऊल आपले
 शांतता कोर्ट चालू आहे
 शॉर्टकट
 सूर राहू दे
 स्वप्न एका वाल्याचे
 हवा अंधारा कवडसा
 हा खेळ सावल्यांचा
 हिरा जो भंगला नाही

चित्रपट
 चांदोबा चांदोबा भागलास का
 बाळा गाऊ कशी अंगाई
 सिंहासन

पहा
अल्पायुषी अभिनेते

बाह्य दुवे 
 

इ.स. १९८० मधील मृत्यू
मराठी चित्रपट अभिनेते
मराठी नाट्यअभिनेते
इ.स. १९३९ मधील जन्म
अल्पायुषी अभिनेते